EM for brassband 2015

EM for brassband 2015, det 38. europamesterskapet for brassband ble arrangert 1. og 2. mai 2015 i Freiburg i Tyskland.

Resultat  
Black Dyke Band dirigert av Nicholas Childs ble europamestere med (97+97) 194 poeng. Brass Band Willebroek endte på andreplass med (96+96) 192 poeng, mens Brassband Bürgermusik Luzern (som vant avdeling for pliktnummer med 98 poeng) knep tredjeplassen med 190 poeng. Eikanger-Bjørsvik Musikklag vant selvvalgt avdeling (98 poeng), men på grunn av relativt lav score på pliktnummer ble de avspist med en fjerdeplass - trass 190 poeng.

Challenge Section ble vunnet av Italian Brass Band (dir. Filippo Cangiamila) fra Italia, EYBBC Development ble vunnet av 
Wardle Academy Youth (dir. Lee Rigg) fra England og EYBBC Premier ble vunnet av Young Brass Band Willebroek (dir. Frans Violet) fra Belgia.

Musikk  
Pliktnummer i konkurransen var The God Particle av Rolf Rudin. I sin selvvalgte avdeling spilte Dyke Metropolis 1927 av Peter Graham.

Gallakonsert  
Under arrangementets gallakonsert opptrådte Brassband Bürgermusik Luzern (med gjestesolist Jens Lindemann) og German Brass.

Komponistkonkurranse  
I 2015 ble det, som et sideelement, avholdt en komponistkonkurranse. Konkurransen ble vunnet av Stan Nieuwenhuis med komposisjonen L’Effet Divers .

Referanser

Eksterne lenker
 European Brass Band Association

EM for brassband
Musikk i 2015